**1-се өлөш**

|  |
| --- |
| ***Тексты уҡығыҙ һәм В1-В8, С1 эштәрен башҡарығыҙ.*** |

(1) Тыуған яҡ тигән һүҙ миңә иң тәүҙә тыуған ауылымды һәм уның гүзәл тәбиғәтен, изге күңелле кешеләрен хәтерләтә.(2)Тыуған яҡҡа булған хистәрҙе әйтеп кенә аңлатыу мөмкинме икән ул ?!(3) Минең тыуған ауылым Иҫке Ҡобау Мәләгәҫ йылғаһы буйында, Сейәлетау итәгендә урынлашҡан.(5)Мәләгәҫ йырҙарҙа йырланған йылға түгел, шулай ҙа минең өсөн ҡәҙерле: уның буйҙарында бала сағым үтте, йәшлегем эҙҙәре ҡалды.(6)Ер ҡарҙан әрселеү менән, Мәләгәҫ ярында, Мөгәзәй тип аталған урында, усаҡ яғып, беҙ киске уйындар ойоштора инек, ҡайһы берҙәребеҙ шунда үҙенең мөхәббәтен табып, ваҡыты еткәс, башлы-күҙле булды… Эй, ул илаһи йылдар!…(7)Ҡабатланмаҫ мәлдәр!..(8)Бик йыраҡта ҡалдығыҙ шул хәҙер!

(9) Ҡобауҙың тирә-яғын киң баҫыуҙар, ә арыраҡ һөҙәк, ләкин мөһабәт тау һырттары – Урал итәктәре,ҡуйы урмандар уратып алған.(10)Ауылымды ҡап урталай бүлеп Мәләгәҫ тыныс ҡына, үҙ хәлен белеп кенә аға, башланған урынынан, тау, урмандар араһынан, бормаланып-бормаланып, юл ыңғайында инештәрҙе үҙенә эйәртеп, Ағиҙелдең кесе туғаны булған Ҡариҙелгә ҡарай юллана…(11)Элек баллыҡҡа бай ине ул: тәрән ятыуҙарында суртандар, йәйендәр, сабаҡтар, шаршыларында шаян бәрҙеләр, бағырҙар йылтылдар ине; малай саҡта хатта ат йөҙҙөрә торғайныҡ беҙ Мәләгәҫтә! (12)Тыуған яғым урмандарында йүкә, ҡайын, имән, саған, уҫаҡ, ерек, муйыл, сәтләүек ағастары үҫә. (13)Мәләгәҫ йылғаһынан ҡара бөрлөгәндәр һут ала.(14)Мүкле күлдә мүк еләге, яландарында ер еләге, ялан уртаһында үҫеп ултырған зифа ҡайын төптәрендә ҡайын еләге, урман ситендәге аҡландарҙа өс ҡат умырылып уңа торғайны.(15)Беҙ бәләкәй саҡтарҙа урмандары ла төрлө кейектәргә, ҡоштарға бик бай ине.(16)( йүкә сәскә атҡанда нисек була һауа беҙҙең яҡтарҙа әле лә!..

(17)Тыуған яҡ…(18)Ошо һүҙ ауылымдың хозур тәбиғәтен, бесән сабып, кәбән ҡойған хуш еҫле яландарын, йәйҙәрен утын ҡырҡып, әрҙәнә әҙерләгән урмандарын, йырҙарҙа йырланған Ҡариҙел буйҙарын иҫкә төшөрә.(19)Бөтәбеҙҙең дә күңелендә онотолмаҫ тәьҫораттар ҡалдырған, һағындырып, төнөн төштәребеҙгә инеп аптыратҡан; ҡайҙа ғына йөрөһәк тә, күренмәҫ ептәр үҙенә сорнаған, гелән үҙенә тартып торған ошондай йәнтөйәгебеҙ булыуы менән бәхетле беҙ! (Тикеев Д.С. «Һағындыра бит ул тыуған яҡ»)

В1

2- се һөйләмдәге эйәрсән киҫәктәрҙе билдәлә:

|  |  |  |  |
| --- | --- | --- | --- |
| № | Һүҙҙәр йәки һүҙбәйләнештәр | Хәреф | Һөйләм киҫәктәре |
|  | урында | А | хәбәр |
| 1 | киске | Б | хәл |
| 2 | үҙенең | В | аныҡлаусы |
| 3 | ойоштора инек | Г | тултырыусы |

14-се һөйләмдә аҫтына һыҙылған һүҙҙәрҙең өндәрен билдәлә.

В2

Яуапты һан менән яҙырға.

Һөйләмдең ҡайһы урынында һыҙыҡ ҡуйылырға тейеш:

В3

Һәр ҡайһыбыҙ (1) ҡәҙерле кешеһе (2) әсәһе алдындағы (3) мәңгелек бурысын (4) тойоп йәшәһен ине (ТикеевД.С. «Әсәкәйем,бергенәм»).

1-4-се һөйләмдәрҙән ҡатмарлы синтаксик төҙөлмәне табығыҙ һәм уның номерын яҙығыҙ.

В4

Бирелгән һүҙбәйләнештәрҙең яһалыу төрҙәрен билдәләгеҙ:

В5

|  |  |  |  |
| --- | --- | --- | --- |
| № | Һүҙбәйләнештәр | Хәреф | Һүҙбәйләнештәрҙең яһалыу төрҙәре |
| 1 | ат йөҙҙөрә | А | ярашыу |
| 2 | ҡара бөрлөгәндәр | Б | башҡарылыу |
| 3 | Ағиҙелдең туғаны | В | йәнәшәлек |
| 4 | ҡайын үҫә | Г | һөйкәлеү |

«Ъ» билдәһе булған һүҙҙәрҙе тап һәм номерын яҙ:

В6

1) көн…яҡ

2) мәс…әлә

3) аш…яулыҡ

4) гөл…ямал

Һөйләмдәрҙән ҡылымдарҙы табып, уның заманын билдәләгеҙ:

В7

|  |  |  |  |
| --- | --- | --- | --- |
| № | Һөйләмдәр | Хәреф | Заман формалары |
| 1 | Яҡшының ҡәҙерен яман белмәҫ. | А | билдәһеҙ үткән заман |
| 2 | Егет әйләнеп ҡайтыр юл тапмаған. | Б | билдәһеҙ киләсәк заман |
| 3 | Оҙаҡламай көтөү ҡайтасаҡ. | В | билдәле киләсәк заман |

Бирелгән һөйләмдәрҙең ҡайһыһы ниндәй төрөнә тура килеүен билдәләгеҙ:

В8

|  |  |  |  |
| --- | --- | --- | --- |
| № | Һөйләмдәр | Хәреф | Һөйләм төрҙәре |
| 1 | Тыуған өй. | А | эйәһеҙ һөйләм. |
| 2 | Туңдыра. | Б | билдәһеҙ эйәле һөйләм. |
| 3 | Үлемдән ҡотҡарып ҡалдылар. | В | атама һөйләм. |

**2-се өлөш**

**ҙ.**

|  |
| --- |
| ***С1 (инша) эшен башҡарғанда түбәндәге талаптар үтәлһен:*** |

Тексты уҡып сығығыҙ. Текст буйынса инша яҙығыҙ. Автор тарафынан күтәрелгән бер проблемаға аңлатма бирегеҙ (текстан күпләп цитата ҡулланмағыҙ). Автор ҡарашын билдәләгеҙ. Уның ҡарашы менән килешеүегеҙ, килешмәүегеҙҙе яҙығыҙ. Ни өсөн?

Үҫ яуабығыҙҙы тормоштан йә китаптан уҡып алған тәжрибә менән дәлилләгеҙ.